6. ΒΑΣΙΛΙΚΟΝ ΔΙΑΤΑΓΜΑ της 5/15 Μαΐου 1956 (ΦΕΚ Α΄ 121) Περί καθορισμού εξαιρέσεως επί του ορίου ηλικίας διορισμού Επιμελητών και Διδασκάλων εις τα Ανώτατα Εκπαιδευτικά Ιδρύματα. Έχοντες υπ’ όψει 1)το άρθρ. 7 παρ. 1 του από 23/31.12.55 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», 2)την υπ’ αριθ. 162/1956 σύμφωνον γνωμοδότησιν του Α.Σ.Δ.Υ. και 3)την υπ’ αριθ. 227/1956 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Δια τον διορισμόν εμμίσθων Επιμελητών και διδασκάλων εις τα Πανεπιστήμια Αθηνών και Θεσσαλονίκης, το Ε.Μ. Πολυτεχνείον, την Ανωτάτην Σχολήν Οικονομικών και Εμπορικών Επιστημών και την Πάντειον Ανωτάτην Σχολήν Πολιτικών Επιστημών ορίζεται κατ’ εξαίρεσιν ως ανώτατον όριον ηλικίας (το 50όν). Το ανωτέρω όριον ηυξήθη εις το 55ον δια του Β.Δ. 10/27 Ιαν. 1959 (ΦΕΚ Α΄ 17). Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 